

**JUDEŢUL BRAŞOV**

**CONSILIUL LOCAL AL COMUNEI AUGUSTIN**

Str. Lungă nr. 238, AUGUSTIN, cod 507151, Tel/fax: 0374-279816

www.primariaaugustin.ro, E-mail: primariaaugustin@yahoo.com

***Însuşirea Acordului de cooperre privind organizarea şi exercitarea de activităţi diverse, prin Filiala Județeană Brașov a Asociației Comunelor din România***

**HOTĂRÂREA**

**Nr.13 din 02.04. 2025**

Ţinând seama de faptul că obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, în acest caz, entitate publică fiind comuna/oraşul, în calitatea acesteia de persoană juridică de drept public şi, respectiv, de instituţie publică locală,apreciind oportunitatea unei cooperări între comune pentru asigurarea serviciilor de contabilitate, respectând în acelaşi timp independenţa şi funcţiile specifice fiecăreia dintre acestea,urmărind facilitarea asigurării activităţii specifice compartimentelor: juridic, contabilitate, achiziţii publice, proiecte cu finanţare externă/internă, urbanism, registru agricol, pază şi administrativ, pentru mai multe comune, în temeiul unui acord de cooperare, prin relaţii profesionale bazate pe criterii de legalitate, economicitate, eficacitate, eficienţă şi colaborare pentru realizarea obiectivelor specifice acestei activităţi,

Având în vedere prevederile:

a) Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;

b) Legii nr. 82/1991 privind contabilitatea, republicată, cu modificările şi completările ulterioare;

c) art. 13 din Legea cadru a descentralizării nr. 195/2006;

d) art. 35 alin. (6) din Legea nr. 273/2006 privind finanţele publice locale, cu modificările şi completările ulterioare;

e) art. 942 şi următoarele din Codul civil, referitoare la contracte sau convenţii;

f) Codului muncii;

g) Legii nr. 182/2002 privind protecţia informaţiilor clasificate, cu modificările şi completările ulterioare;

h) Codului de procedură civilă;

i) Hotărârii Guvernului nr. 781/2002 privind protecţia informaţiilor secrete de serviciu, cu modificările şi completările ulterioare;

j) Statutului Asociaţiei Comunelor din România, precum şi de cele ale Statutului Filialei Judeţene Braşov a Asociaţiei Comunelor din România;

luând act de:

1. referatul de aprobare prezentat de către primar, în calitatea sa de iniţiator, înregistrat sub nr. 800 din01.04. 2025
2. raportul compartimentului de resort din cadrul aparatului de specialitate al primarului, înregistrat sub nr. 801 din 01.04.2025;
3. precum şi de raportul comisiei de specialitate a Consiliului Local,

în temeiul prevederilor art. 139 alin. (3) lit. f), coroborat cu art. 196 alin. (1) lit. a), din OUG nr. 57/2019 Codul administrativ, cu modificările și completările ulterioare,

***CONSILIUL LOCAL AL*** ***COMUNEI AUGUSTIN,***  ***județul Brașov,*** ***adoptă prezenta hotărâre.***

**Art. 1.** - (1) Se însuşeşte Acordul privind organizarea şi exercitarea de activităţi diverse, potrivit anexei care face parte integrantă din prezenta hotărâre.

(2) Obligaţiile financiare rezultate din Acordul de cooperare prevăzut la alin. (1), pe întreaga durată de existenţă a acestuia, se suportă din bugetul local al comunei Augustin

**Art. 2.** - Prezenta hotărâre se aduce la îndeplinire de către primarul comunei Augustin

**Art. 3.** - Prezenta hotărâre se comunică, în mod obligatoriu, prin intermediul secretarului comunei, în termenul prevăzut de lege, primarului comunei Augustin

, Prefectului Judeţului Braşov şi Filialei Judeţene Braşov a Asociaţiei Comunelor din România şi se aduce la cunoştinţă publică prin publicarea pe pagina de internet:

**PREŞEDINTE DE ŞEDINŢĂ SECRETAR GENERAL COMUNĂ**

**VAJDA ZOLAN GARCEA GHEORGHE MIRCEA**

\*Adoptată cu voturi pentru .........., voturi împotrivă............. , abținere..........